Pirates of the Caribbean Online

Pirates of the Caribbean Online – MMORPG vaizdo žaidimas, paremtas „Karibų piratų“ franšize, kurį sukūrė ir 2007 m. išleido „Disney Online“ ir „SilverTree Media“ Microsoft Windows ir Mac OS X platformoms. Pirmą kartą apie žaidimą „The Walt Disney Company“ paskelbė 2005 m. balandį, iš pradžių jis turėjo sutapti su 2006 m. pasirodžiusiu filmu „Karibų piratai: numirėlio skrynia“, tačiau jo išleidimas buvo kelis kartus nukeltas.

2013 m. rugsėjo 19 d. „Pirates of the Caribbean Online“ buvo oficialiai uždarytas.

Uždarymas 
2013 m. rugpjūčio 20 d. „Disney“ paskelbė, kad „Pirates of the Caribbean Online“ bus uždarytas tų pačių metų rugsėjo 19 d. Kiekvienam žaidėjui buvo pasiūlyta narystė, vyko sezoniniai žaidimo renginiai, o iki uždarymo likusiam žaidimo gyvavimo laikui buvo platinami išskirtinių žaidimo elementų kodai.

Praėjus dvejiems metams nuo žaidimo uždarymo, neoficialus nemokamas fanų žaidimo atgaivinimas pavadinimu „The Legend of the Pirates Online“ buvo paskelbtas 2015 m. kovo 23 d. Šiuo metu vyksta atviros beta versijos etapas.

Kritika 
Žaidimas sulaukė „mišrių arba vidutinių“ atsiliepimų, o „Metacritic“ portale, remiantis septyniais kritikų atsiliepimais, gavo bendrą 60/100 balų įvertinimą.

Išnašos 

2007 kompiuteriniai žaidimai
MMORPG
Karibų piratai